Publication: Magyar Közlöny
Issue: MK-1999-125 (Year: 1999, Number: 125)
Era: 1990-2004
Section: (6) A 83/1996. (VI. 14.) Korm. rendelettel kihirdetett,
Paragraph Index: 548

6. § A Vhr. 174. §-a a következő (4) bekezdéssel egészül ki: „(4) A tv. 100. §-a (1) bekezdésében biztosított vámmentességet kell alkalmazni az esetben is, ha a vámáru a Magyarországgal a kedvezményes piacra jutási feltételeket szabályozó szabadkereskedelmi szerződéses kapcsolatokban álló országokból magyar származás megjelöléssel érkezik vissza, feltéve, hogy a termék magyarországi származását a nemzetközi szerződésben foglaltaknak megfelelően igazolják és a szabadkereskedelmi megállapodás kötelezően előírja a vám-visszatérítési és a vám megfizetése alóli kivételek tilalmának betartását. Ilyen esetben a vámmentesség alkalmazásának nem feltétele, hogy a vámáru a feladó részére érkezzen vissza.”

Source: https://magyarkozlony.hu/hivatalos-lapok/97c51dfe4dfd783a3ea395dc9e9e562e6961aaca/dokumentumok/8bc89bf463dc346a07d25cd031b04dc289b2e030/letoltes